               ЕВРОПЕЙСКА КОМИСИЯ
            Брюксел, 14.10.2019
            COM(2019) 472 final
            2019/0225(NLE)
            Предложение за
            РЕШЕНИЕ НА СЪВЕТА
            относно сключването от името на Европейския съюза на Протокола за изменение на Международната конвенция за опазване на рибата тон в Атлантическия океан

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Целта на Международната конвенция за опазване на рибата тон в Атлантическия океан (Конвенцията ICCAT) е с учредяването на ICCAT да се насърчи сътрудничеството, насочено към поддържане на популациите на риба тон и тоноподобни видове в Атлантическия океан на нива, позволяващи максимален устойчив улов за продоволствени и други цели. Конвенцията е в сила от 21 март 1969 г. След одобряването на Конвенцията по силата на съответното решение на Съвета от 9 юни 1986 г.
                  1
                Съюзът стана страна по нея.

               Международната комисия за опазване на рибата тон в Атлантическия океан (ICCAT) е органът, създаден от Конвенцията ICCAT, за опазване и управление на видовете, попадащи в нейната компетентност. ICCAT разполага с правомощия да приема препоръки, които са обвързващи за договарящите страни. Като договаряща страна по Конвенцията ICCAT Съюзът е член на ICCAT, има право на участие и право на глас.

               С цел да подобри своята ефективност и за по-доброто опазване и управление на видовете, попадащи в нейната компетентност, ICCAT постигна съгласие относно необходимостта от изменение на Конвенцията. На 13 май 2013 г. Съветът упълномощи Комисията да преговаря от името на Европейския съюз за изменението на Конвенцията
                  2
               .

               В периода 2013—2018 г. в рамките на ICCAT бяха обсъдени необходимите изменения на Конвенцията. В резултат на това беше изготвен Протокол за изменение на Конвенцията. Когато влязат в сила, с основните изменения:

               (1)ще се разшири обхватът на Конвенцията по отношение на опазването и управлението на популациите от акули;

               (2)ще се изяснят правилата за гласуване и кворума в рамките на ICCAT, и по-специално изискванията относно мнозинството в ситуации, когато не може да бъде постигнат консенсус;

               (3)ще се определят принципите, с които трябва да се съобразяват ICCAT и нейните членове в работата си в рамките на Конвенцията ICCAT;

               (4)ще се съкрати срокът за влизане в сила на препоръките, приемани от ICCAT, от шест на четири месеца след изпращането на уведомление до членовете на ICCAT;

               (5)ще се поясни използването на процедурата за възражение срещу препоръките, приемани от ICCAT;

               (6)ще се позволи по-засилено участие в работата на ICCAT на сътрудничещите страни и риболовните субекти, които не са договарящи страни; както и

               (7)ще се въведе механизъм за уреждане на спорове в рамките на ICCAT на доброволни начала, резултатите от който ще бъдат окончателни и задължителни за страните, които прибягват до него.

               Изменянето на Конвенцията е също благоприятен случай да бъдат заличени някои незначителни разминавания между текстовете на английски, френски и испански език, които са еднакво автентични. Протоколът следователно обхваща всички разпоредби, които трябва да бъдат изменени във всяка една от трите езикови версии.

               Протоколът ще бъде приет от договарящите страни на 28-ото редовно заседание на ICCAT от 18 до 25 ноември 2019 г.

               Настоящото представлява предложение за решение на Съвета за разрешаване на сключването на Протокола от името на Съюза.

               Протоколът представлява част от по-голям пакет, който включва също:

               (8)Резолюция на ICCAT относно участието на риболовни субекти по силата на изменената Конвенция ICCAT. В тази резолюция се поясняват измененията в Конвенцията относно участието на недоговарящи се страни и по-специално, че Китайски Тайпе е риболовният субект, който ще бъде обхванат от приложение 2 относно риболовните субекти, което се добавя към Конвенцията с член 11 от Протокола; както и

               (9)Препоръка на ICCAT относно видовете, които се смятат за риба тон и тоноподобни видове, или за океански, пелагични и далекомигриращи видове от подклас пластинчатохрили. В препоръката се уточнява кои видове са обхванати от Конвенцията, по-специално чрез изричното включване във „видовете от обхвата на ICCAT“ на пластинчатохрили (акули и скатове), които са океански, пелагични и далекомигриращи видове.

               Резолюцията и препоръката трябва да бъдат приети от ICCAT едновременно с приемането на Протокола от договарящите се страни. В съответствие с член VIII, параграф 2 от Конвенцията ICCAT препоръката ще влезе в сила шест месеца след датата, на която договарящите се страни са били уведомени за нея. Ако договаряща страна е подала и потвърдила възражение срещу препоръката, тя не е обвързваща за съответната страна. В случай че възражението е подкрепено от мнозинството договарящи страни, препоръката не поражда действие.

               •Съгласуваност с действащите разпоредби в тази област на политиката

                  Регионалните организации за управление на рибарството (РОУР) са международни организации на държави, някои от които са крайбрежни държави; организации за регионална интеграция, например ЕС и риболовни субекти, които имат интереси в риболова в даден район. Някои РОУР управляват всички рибни запаси в даден район, а други са насочени към определени далекомигриращи видове, като рибата тон, в обширни географски области. Макар че някои имат само консултативна роля, повечето от тях имат управленски правомощия да определят ограничения за улова и риболовното усилие, технически мерки и задължения за упражняване на контрол.

               Европейският съюз, представляван от Европейската комисия, подпомага и допринася активно за работата на ICCAT, в съответствие със Съобщението на Комисията „Участие в регионални организации по рибарство (РОР)“
                  3
               , с член 29 от Регламент (ЕС) № 1380/2013 на Европейския парламент и на Съвета относно общата политика в областта на рибарството
                  4
                и със заключенията на Съвета от 19 март 2012 г. във връзка със Съобщението на Комисията относно външното измерение на общата политика в областта на рибарството
                  5
               . Измененията в Конвенцията са необходими, за да се гарантира устойчивата експлоатация, управление и опазване на морските биологични ресурси и на морската среда, управлявани от ICCAT, както и на видовете, уловени в рамките на риболов на видове, обхванати от ICCAT.

               •Съгласуваност с други политики на Съюза

                  В съответствие със съвместното съобщение на върховния представител на ЕС по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                     6
                  , и заключенията на Съвета във връзка с това съвместно съобщение
                     7
                  , насърчаването на мерките за подкрепа и повишаване на ефективността на РОУР и, когато е уместно, за подобряване на тяхното управление заема централно място в действията на ЕС в рамките на тези форуми.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Предложението за решение на Съвета се основава на Договора за функционирането на Европейския съюз, и по-специално на член 43, параграф 2 във връзка с член 218, параграф 6.

               •Субсидиарност (при неизключителна компетентност)

                  Не се прилага.

               •Пропорционалност

                  Предложението не надхвърля рамките на необходимото за постигане на поставените цели, а именно за сключването на Протокола от страна на Съюза.

               •Избор на инструмент

                  Съгласно член 218, параграф 6 от Договора за функционирането на Европейския съюз от Комисията се изисква да представи предложение, за да може Съветът да приеме решение за сключване на Протокола.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

               На 13 май 2013 г. Съветът упълномощи Комисията да преговаря, от името на Европейския съюз, за изменението на Конвенцията.

               Предложенията за изменения бяха изготвени по време на шест заседания на работната група за изменение на Конвенцията, създадена за тази цел от ICCAT, първото от които се състоя от 10 до 12 юли 2013 г., а последното — от 24 до 25 май 2018 г. Държавите членки бяха редовно информирани за напредъка на преговорите.

               •Събиране и използване на експертни становища

                  Комисията почерпи експертно знание от държавите членки както при подготовката, така и по време на преговорите в рамките на ICCAT по измененията на Конвенцията.

               •Оценка на въздействието

                  Не се прилага.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Предложението не води до допълнителни разходи за бюджета на ЕС.

               5.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

                  Не се прилага.

               •Обяснителни документи (за директивите)

                  Не се прилага.

               •Подробно разяснение на отделните разпоредби на предложението

                  Не се прилага.

               2019/0225 (NLE)

               Предложение за

               РЕШЕНИЕ НА СЪВЕТА

               относно сключването от името на Европейския съюза на Протокола за изменение на Международната конвенция за опазване на рибата тон в Атлантическия океан

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 6, втора алинея, буква а), подточка v) от него,

               като взе предвид предложението на Европейската комисия,

               като взе предвид съгласието на Европейския парламент
                  8
               ,

               като има предвид, че:

               (1)В съответствие с Решение на Съвета [XXXX] от [XXXX] Протоколът за изменение на Международната конвенция за опазване на рибата тон в Атлантическия океан беше подписан на [XXXX] и се прилага временно, считано от датата на неговото влизане в сила, при условие че бъде сключен на по-късна дата.

               (2)В Регламент (ЕС) № 1380/2013 на Европейския парламент и на Съвета
                  9
                се предвижда задължение за Съюза да гарантира, че дейностите, свързани с риболова и аквакултурите, са екологично устойчиви в дългосрочен план и се управляват по начин, който съответства на целите за постигане на икономически и социални ползи и ползи за заетостта, както и за осигуряване на продоволственото снабдяване. В него също така се посочва, че Съюзът трябва да прилага подхода на предпазливост към управлението на рибарството, като целта е да се гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов. Наред с това в регламента се предвижда задължение за Съюза да предприема мерки за опазване и управление въз основа на най-добрите налични научни становища, да оказва подкрепа при развитието на научните познания и становища, постепенно да премахне изхвърлянето на улов и да насърчава методи за риболов, които допринасят за по-селективен риболов, за избягване и, доколкото е възможно, за намаляване на нежелания улов, както и за риболов, който има слабо въздействие върху морските екосистеми и рибните ресурси. Освен това Регламент (ЕС) № 1380/2013 изрично предвижда, че Съюзът трябва да прилага тези цели и принципи при осъществяването на своите външни отношения в областта на рибарството. Протоколът е съгласуван с тези цели.

               (3)Както се посочва в съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  10
               , и заключенията на Съвета във връзка с това съвместно съобщение
                  11
               , насърчаването на мерките за подкрепа и повишаване на ефективността на регионалните организации за управление на рибарството (РОУР) и, когато е уместно, за подобряване на тяхното управление са в центъра на действието на ЕС в рамките на тези форуми. Протоколът е изцяло съгласуван с тези цели.

               (4)Протоколът следва да бъде одобрен от името на Европейския съюз.

               ПРИЕ НАСТОЯЩОТО РЕШЕНИЕ:

               Член 1

               С настоящото се одобрява Протоколът за изменение на Международната конвенция за опазване на рибата тон в Атлантическия океан (наричан по-нататък „Протокола“).

               Член 2

               Председателят на Съвета посочва лицето, упълномощено да пристъпи, от името на Европейския съюз към депозирането на инструмента за одобрение на Протокола в съответствие с член 13 от Протокола.

               Член 3

               Настоящото решение влиза в сила в деня на приемането му
                  12
               .

               Съставено в Брюксел на […] година.

                     За Съвета

                     Председател

                     (1)

                        Решение на Съвета от 9 юни 1986 г. относно присъединяването на Общността към Международната конвенция за опазване на рибата тон в Атлантическия океан, изменена с протокола, приложен към заключителния акт от конференцията на пълномощните представители на държавите — страни по Конвенцията, подписан в Париж на 10 юли 1984 година (ОВ L 162, 18.6.1986 г., стр. 33).

                     (2)

                        Решение на Съвета от 13 май 2013 г. за упълномощаване на Комисията да започне преговори от името на Европейския съюз за изменения на Международната конвенция за опазване на рибата тон в Атлантическия океан.

                     (3)

                        COM/99/0613 окончателен.

                     (4)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (5)

                        COM(2011) 424, 13.7.2011 г.

                     (6)

                        COM/2016/49 final.

                     (7)

                        7348/1/17 REV 1.

                     (8)

                        ОВ C ,  г., стр. .

                     (9)

                        Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (10)

                        JOIN(2016) 49 final, 10.11.2016 г.

                     (11)

                        7348/1/17 REV 1, 24.3.2017 г.

                     (12)

                        Датата на влизане в сила на Протокола ще бъде публикувана в Официален вестник на Европейския съюз от Генералния секретариат на Съвета.


               ЕВРОПЕЙСКА КОМИСИЯ
            Брюксел, 14.10.2019
            COM(2019) 470 final
            2019/0223(NLE)
            Предложение за
            РЕШЕНИЕ НА СЪВЕТА
            относно подписването от името на Европейския съюз и временното прилагане на Протокола за изменение на Международната конвенция за опазване на рибата тон в Атлантическия океан

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Целта на Международната конвенция за опазване на рибата тон в Атлантическия океан (Конвенцията ICCAT) е с учредяването на ICCAT да се насърчи сътрудничеството, насочено към поддържане на популациите на риба тон и тоноподобни видове в Атлантическия океан на нива, позволяващи максимален устойчив улов за продоволствени и други цели. Конвенцията е в сила от 21 март 1969 г. След одобряването на Конвенцията по силата на съответното решение на Съвета от 9 юни 1986 г.
                  1
                Съюзът стана страна по нея.

               Международната комисия за опазване на рибата тон в Атлантическия океан (ICCAT) е органът, създаден от Конвенцията ICCAT, за опазване и управление на видовете, попадащи в нейната компетентност. ICCAT разполага с правомощия да приема препоръки, които са обвързващи за договарящите страни. Като договаряща страна по Конвенцията ICCAT Съюзът е член на ICCAT, има право на участие и право на глас.

               С цел да подобри своята ефективност и за по-доброто опазване и управление на видовете, попадащи в нейната компетентност, ICCAT постигна съгласие относно необходимостта от изменение на Конвенцията. На 13 май 2013 г. Съветът упълномощи Комисията да преговаря от името на Европейския съюз за изменението на Конвенцията
                  2
               .

               В периода 2013—2018 г. в рамките на ICCAT бяха обсъдени необходимите изменения на Конвенцията. В резултат на това беше изготвен Протокол за изменение на Конвенцията. Когато влязат в сила, с основните изменения:

               (1)ще се разшири обхватът на Конвенцията по отношение на опазването и управлението на популациите от акули;

               (2)ще се изяснят правилата за гласуване и кворума в рамките на ICCAT, и по-специално изискванията относно мнозинството в ситуации, когато не може да бъде постигнат консенсус;

               (3)ще се определят принципите, с които трябва да се съобразяват ICCAT и нейните членове в работата си в рамките на Конвенцията ICCAT;

               (4)ще се съкрати срокът за влизане в сила на препоръките, приемани от ICCAT, от шест на четири месеца след изпращането на уведомление до членовете на ICCAT;

               (5)ще се поясни използването на процедурата за възражение срещу препоръките, приемани от ICCAT;

               (6)ще се позволи по-засилено участие в работата на ICCAT на сътрудничещите страни и риболовните субекти, които не са договарящи страни; както и

               (7)ще се въведе механизъм за уреждане на спорове в рамките на ICCAT на доброволни начала, резултатите от който ще бъдат окончателни и задължителни за страните, които прибягват до него.

               Изменянето на Конвенцията е също благоприятен случай да бъдат заличени някои незначителни разминавания между текстовете на английски, френски и испански език, които са еднакво автентични. Протоколът следователно обхваща всички разпоредби, които трябва да бъдат изменени във всяка една от трите езикови версии.

               Протоколът ще бъде приет от договарящите страни на 28-ото редовно заседание на ICCAT от 18 до 25 ноември 2019 г.

               Настоящото представлява предложение за решение на Съвета за разрешаване на подписването на Протокола от името на Съюза и за неговото временно прилагане. В член 13 от Протокола се предвижда той да влезе в сила във всяка приемаща го договаряща се страна на деветдесетия ден след депозирането при генералния директор на Организацията за прехрана и земеделие на Организацията на обединените нации на документите за приемане от страна на три четвърти от договарящите се страни, а след това — за всяка останала договаряща се страна — когато същата го приеме. Следователно е необходимо да се предвиди временното прилагане на Протокола в случай, че той влезе в сила преди Съюзът да е приключил вътрешните си процедури по ратификация. Временното прилагане е също така в съответствие с решението на Съвета за упълномощаване на Комисията да води преговори по измененията в Конвенцията.

               Протоколът представлява част от по-голям пакет, който включва също:

               (1)Резолюция на ICCAT относно участието на риболовни субекти по силата на изменената Конвенция ICCAT. В тази резолюция се поясняват измененията в Конвенцията относно участието на недоговарящи се страни и по-специално, че Китайски Тайпе е риболовният субект, който ще бъде обхванат от приложение 2 относно риболовните субекти, което се добавя към Конвенцията с член 11 от Протокола; както и

               (2)Препоръка на ICCAT относно видовете, които се смятат за риба тон и тоноподобни видове, или за океански, пелагични и далекомигриращи видове от подклас пластинчатохрили. В препоръката се уточнява кои видове са обхванати от Конвенцията, по-специално чрез изричното включване във „видовете от обхвата на ICCAT“ на пластинчатохрили (акули и скатове), които са океански, пелагични и далекомигриращи видове.

               Резолюцията и препоръката трябва да бъдат приети от ICCAT едновременно с приемането на Протокола от договарящите се страни. В съответствие с член VIII, параграф 2 от Конвенцията ICCAT препоръката ще влезе в сила шест месеца след датата, на която договарящите се страни са били уведомени за нея. Ако договаряща страна е подала и потвърдила възражение срещу препоръката, тя не е обвързваща за съответната страна. В случай че възражението е подкрепено от мнозинството договарящи страни, препоръката не поражда действие.

               •Съгласуваност с действащите разпоредби в тази област на политиката

                  Регионалните организации за управление на рибарството (РОУР) са международни организации на държави, някои от които са крайбрежни държави; организации за регионална интеграция, например ЕС и риболовни субекти, които имат интереси в риболова в даден район. Някои РОУР управляват всички рибни запаси в даден район, а други са насочени към определени далекомигриращи видове, като рибата тон, в обширни географски области. Макар че някои имат само консултативна роля, повечето от тях имат управленски правомощия да определят ограничения за улова и риболовното усилие, технически мерки и задължения за упражняване на контрол.

               Европейският съюз, представляван от Европейската комисия, подпомага и допринася активно за работата на ICCAT, в съответствие със Съобщението на Комисията „Участие в регионални организации по рибарство (РОР)“
                  3
               , с член 29 от Регламент (ЕС) № 1380/2013 на Европейския парламент и на Съвета относно общата политика в областта на рибарството
                  4
                и със заключенията на Съвета от 19 март 2012 г. във връзка със Съобщението на Комисията относно външното измерение на общата политика в областта на рибарството
                  5
               . Измененията в Конвенцията са необходими, за да се гарантира устойчивата експлоатация, управление и опазване на морските биологични ресурси и на морската среда, управлявани от ICCAT, както и на видовете, уловени в рамките на риболов на видове, обхванати от ICCAT.

               •Съгласуваност с други политики на Съюза

                  В съответствие със съвместното съобщение на върховния представител на ЕС по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                     6
                  , и заключенията на Съвета във връзка с това съвместно съобщение
                     7
                  , насърчаването на мерките за подкрепа и повишаване на ефективността на РОУР и, когато е уместно, за подобряване на тяхното управление заема централно място в действията на ЕС в рамките на тези форуми.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Предложението за решение на Съвета се основава на Договора за функционирането на Европейския съюз, и по-специално на член 43, параграф 2 във връзка с член 218, параграф 5.

                  Правното основание за принципите, които да бъдат отразени в настоящата позиция, е Регламент (ЕС) № 1380/2013 на Европейския парламент и на Съвета
                     8
                  .

               •Субсидиарност (при неизключителна компетентност)

                  Не се прилага.

               •Пропорционалност

                  Предложението не надхвърля рамките на необходимото за постигане на поставените цели, а именно за подписването и временното прилагане на Протокола от страна на Съюза.

               •Избор на инструмент

                  Съгласно член 218, параграф 5 от Договора за функционирането на Европейския съюз от Комисията се изисква да представи предложение, за да може Съветът да приеме решение за разрешаване на подписването на Протокола и — ако е необходимо — за временното му прилагане преди влизането в сила.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага.

               •Консултации със заинтересованите страни

               На 13 май 2013 г. Съветът упълномощи Комисията да преговаря, от името на Европейския съюз, за изменението на Конвенцията.

               Предложенията за изменения бяха изготвени по време на шест заседания на работната група за изменение на Конвенцията, създадена за тази цел от ICCAT, първото от които се състоя от 10 до 12 юли 2013 г., а последното — от 24 до 25 май 2018 г. Държавите членки бяха редовно информирани за напредъка на преговорите.

               •Събиране и използване на експертни становища

                  Комисията почерпи експертно знание от държавите членки както при подготовката, така и по време на преговорите в рамките на ICCAT по измененията на Конвенцията.

               •Оценка на въздействието

                  Не се прилага.

               •Пригодност и опростяване на законодателството

                  Не се прилага.

               •Основни права

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Предложението не води до допълнителни разходи за бюджета на ЕС.

               5.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

                  Не се прилага.

               •Обяснителни документи (за директивите)

                  Не се прилага.

               •Подробно разяснение на отделните разпоредби на предложението

                  Не се прилага.

               2019/0223 (NLE)

               Предложение за

               РЕШЕНИЕ НА СЪВЕТА

               относно подписването от името на Европейския съюз и временното прилагане на Протокола за изменение на Международната конвенция за опазване на рибата тон в Атлантическия океан

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 5 от него,

               като взе предвид предложението на Европейската комисия,

               като има предвид, че:

               (1)На 13 май 2013 г. Съветът упълномощи Европейската комисия да започне преговори за изменения на Международната конвенция за опазване на рибата тон в Атлантическия океан (Конвенция ICCAT)
                  9
               . Тези преговори приключиха успешно през ноември 2018 г.

               (2)Съставеният впоследствие Протокол следва да подобри ефективността на ICCAT и опазването и управлението на видовете в нейната компетентност.

               (3)В Регламент (ЕС) № 1380/2013 на Европейския парламент и на Съвета
                  10
                се предвижда задължение за Съюза да гарантира, че дейностите, свързани с риболова и аквакултурите, са екологично устойчиви в дългосрочен план и се управляват по начин, който съответства на целите за постигане на икономически и социални ползи и ползи за заетостта, както и за осигуряване на продоволственото снабдяване. В него също така се посочва, че Съюзът трябва да прилага подхода на предпазливост към управлението на рибарството, като целта е да се гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов. Наред с това в регламента се предвижда задължение за Съюза да предприема мерки за опазване и управление въз основа на най-добрите налични научни становища, да оказва подкрепа при развитието на научните познания и становища, постепенно да премахне изхвърлянето на улов и да насърчава методи за риболов, които допринасят за по-селективен риболов, за избягване и, доколкото е възможно, за намаляване на нежелания улов, както и за риболов, който има слабо въздействие върху морските екосистеми и рибните ресурси. Освен това Регламент (ЕС) № 1380/2013 изрично предвижда, че Съюзът трябва да прилага тези цели и принципи при осъществяването на своите външни отношения в областта на рибарството. Протоколът е съгласуван с тези цели.

               (4)Както се посочва в съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  11
               , и заключенията на Съвета във връзка с това съвместно съобщение
                  12
               , насърчаването на мерките за подкрепа и повишаване на ефективността на регионалните организации за управление на рибарството (РОУР) и, когато е уместно, за подобряване на тяхното управление са в центъра на действието на ЕС в рамките на тези форуми. Протоколът е изцяло съгласуван с тези цели.

               (5)Протоколът следва да бъде подписан от името на Съюза и да се прилага временно до приключване на необходимите за сключването му процедури.

               (6)Предвид възможността Протоколът да влезе в сила преди Съюзът да е приключил вътрешните си процедури за ратификация, той следва да се прилага временно,

               ПРИЕ НАСТОЯЩОТО РЕШЕНИЕ:

               Член 1

               С настоящото се разрешава подписването от името на Европейския съюз на Протокола за изменение на Международната конвенция за опазване на рибата тон в Атлантическия океан (наричан по-нататък „Протокола“), при условие че посоченият протокол бъде сключен.

               Текстът на Протокола, който следва да бъде подписан, е приложен към настоящото решение.

               Член 2

               Генералният секретариат на Съвета изготвя акта за предоставяне на пълномощия за подписване на Протокола, при условие че той бъде сключен, на лицето или лицата, посочени от преговарящия по споразумението.

               Член 3

               В съответствие с член 13 от Протокола той се прилага временно до неговото влизане в сила.

               Член 4

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        Решение на Съвета от 9 юни 1986 г. относно присъединяването на Общността към Международната конвенция за опазване на рибата тон в Атлантическия океан, изменена с протокола, приложен към заключителния акт от конференцията на пълномощните представители на държавите — страни по Конвенцията, подписан в Париж на 10 юли 1984 година (ОВ L 162, 18.6.1986 г., стр. 33).

                     (2)

                        Решение на Съвета от 13 май 2013 г. за упълномощаване на Комисията да започне преговори от името на Европейския съюз за изменения на Международната конвенция за опазване на рибата тон в Атлантическия океан.

                     (3)

                        COM/99/0613 окончателен.

                     (4)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (5)

                        COM(2011) 424, 13.7.2011 г.

                     (6)

                        COM/2016/49 final.

                     (7)

                        7348/1/17 REV 1.

                     (8)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (9)

                        Решение на Съвета от 13 май 2013 г. за упълномощаване на Комисията да започне преговори от името на Европейския съюз за изменения на Международната конвенция за опазване на рибата тон в Атлантическия океан (Конвенция ICCAT).

                     (10)

                        Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (11)

                        JOIN(2016) 49 final, 10.11.2016 г.

                     (12)

                        7348/1/17 REV 1, 24.3.2017 г.

    ---documentbreak---

               ЕВРОПЕЙСКА КОМИСИЯ
            Брюксел, 14.10.2019
            COM(2019) 470 final
            ПРИЛОЖЕНИЕ
            към
            предложение за Решение на Съвета
            относно подписването от името на Европейския съюз и временното прилагане на Протокола за изменение на Международната конвенция за опазване на рибата тон в Атлантическия океан

               ПРИЛОЖЕНИЕ

               ПРОТОКОЛ ЗА ИЗМЕНЕНИЕ НА МЕЖДУНАРОДНАТА КОНВЕНЦИЯ ЗА ОПАЗВАНЕ НА РИБАТА ТОН В АТЛАНТИЧЕСКИЯ ОКЕАН

               Договарящите се страни по Международната конвенция за опазване на рибата тон в Атлантическия океан, подписана в Рио де Жанейро на 14 май 1966 г. (наричана по-нататък „Конвенцията“),

                  КАТО ПРИПОМНЯТ препоръката на ICCAT за съставяне на работна група за разработване на изменения на Конвенцията ICCAT [Преп. 12—10] и последвалите проектопредложения за изменения, разработени от тази работна група,

                  КАТО ВЗЕХА ПОД ВНИМАНИЕ резолюцията на ICCAT относно участието на риболовни субекти съгласно изменената Конвенция ICCAT [Рез. 19-XX] и  препоръката на ICCAT относно видовете, които се смятат за риба тон и тоноподобни видове, или за океански, пелагични и далекомигриращи видове от подклас пластинчатохрили [Преп. 19-XX], които са неразривна част от предложенията за изменение и бяха приети от Комисията във връзка с финализирането на настоящия протокол,

                  КАТО ИМАТ ПРЕДВИД, че предложенията за изменение на Конвенцията, изложени в настоящия документ, предполагат поемането на нови ангажименти,

                  КАТО ПОДЧЕРТАВАТ значението на това да приключат своите вътрешни процедури за приемане в своевременно, за да може настоящият протокол да влезе в сила за всички договарящи се страни във възможно най-кратки срокове,

               се споразумяха за следното:

               Член 1

               Преамбюлът на Конвенцията се изменя, както следва:

               „Правителствата, чиито надлежно упълномощени представители са подписали настоящия документ, като отчитат своя взаимен интерес към популациите от риба тон и подобните на риба тон видове и към видовете от подклас пластинчатохрилни, които са океански, пелагични и далекомигриращи видове в Атлантическия океан, и в желанието си да си сътрудничат за поддържането на популациите от тези видове риба на нива, които ще позволят тяхното дългосрочно опазване и устойчиво използване за хранителни и други цели, взеха решение да приемат Конвенция за опазването на тези ресурси, като за тази цел се споразумяха, както следва:“

               Член 2

               Членове II и III от Конвенцията се изменят, както следва:

               „Член II

               Нито една разпоредба в настоящата Конвенция не накърнява правата, юрисдикцията и задълженията на държавите по силата на международното право. Настоящата конвенция се тълкува и прилага в съответствие с международното право.

               Член III

               1.
                     Страните се договарят да бъде създадена и продължавана дейността на комисия с наименование Международна комисия за опазване на рибата тон в Атлантическия океан, наричана по-нататък „комисията“, която да работи за осъществяване целите на настоящата Конвенция. Всяка договаряща се страна е член на комисията.

               2.
                     Всеки от членовете на комисията е представен в комисията с не повече от трима делегати. Работата на тези делегати може да бъде подпомагана от експерти и съветници.

               3.
                     По правило решенията на комисията се вземат с консенсус. В случай, че не е предвидено друго в настоящата Конвенция, ако не може да бъде постигнат консенсус, решенията се приемат с мнозинство от две трети от членовете на комисията, които присъстват и гласуват „за“ или „против“, като всеки член на комисията има право на един глас. Две трети от всички членове на комисията образуват кворум.

               4.
                     Комисията провежда редовни заседания веднъж на всеки две години. По искане на мнозинството от всички членове на комисията или по решение на съвета, създаден съгласно член VI, по всяко време може да бъде свикано специално заседание.

               5.
                     На първото си заседание, а след това и на всяко редовно свое заседание, комисията избира измежду договарящите се страни председател, първи заместник-председател и втори заместник-председател, които не могат да бъдат преизбирани за повече от един мандат.

               6.
                     Заседанията на комисията и нейните допълнителни органи са открити, освен ако комисията е взела друго решение.

               7.
                     Официалните езици на комисията са английският, френският и испанският.

               8.
                     Комисията е упълномощена да приема необходимите за осъществяването на нейните функции процедурни правила и финансови разпоредби.

               9.
                     На всеки две години комисията представя на своите членове доклад за своята работа и за констатациите си, като при отправено искане също информира всеки член на комисията по въпроси, които касаят целите на настоящата Конвенция.“

               Член 3

               Добавя се нов член IV към Конвенцията със следния текст:

               „Член IV

               В дейността си по настоящата Конвенция Комисията и нейните членове се стремят:

               а)
                     да прилагат подхода на предпазливост и екосистемен подход към управлението на рибарството в съответствие с международно признатите стандарти и, по целесъобразност, препоръчителните практики и процедури;

               б)
                     да използват на най-добрите налични научни данни;

               в)
                     да защитават биологичното разнообразие на морската среда;

               г)
                     да гарантират справедливост и прозрачност в процесите на вземане на решения, включително по отношение на разпределянето на възможностите за риболов, и при други дейности; както и

               д)
                     да признават безусловно специалните нужди на членовете на комисията, които са развиващи се страни, включително необходимостта да изграждат своя капацитет в съответствие с международното право, за да изпълнят задълженията си съгласно настоящата Конвенция и да развиват своя риболов.“

               Член 4

               Членове IV, V, VI, VII и VIII от Конвенцията се преномерират съответно като членове V, VI, VII, VIII и IX, и се изменят, както следва:

               „Член V

               1.
                     С оглед на постигането на целите на настоящата Конвенция:

               а)
                     комисията отговаря за проучването на популациите от риба тон и подобните на риба тон видове и на видовете от подклас пластинчатохрилни, които са океански, пелагични и далекомигриращи видове, наричани по-нататък „видове по ICCAT“, и на всички други видове, улавяни при риболов на видовете по ICCAT в зоната на действие на Конвенцията, отчитайки резултатите от работата на други международни организации или договорености, свързани с риболова. Тези проучвания се отнасят до посочените по-горе видове, океанографията на тяхната среда и отражението на природните и човешките фактори върху концентрацията на техните популации. Комисията може да проучва и видове от същата екосистема, зависещи от или свързани с видовете по ICCAT;

               б)
                     в изпълнение на тези свои отговорности комисията ползва, доколкото това е практически възможно, техническите и научните услуги, както и информацията, предоставяни от официалните агенции на членовете на комисията и техните политически подразделения, като може, когато това е желателно, да ползва наличните услуги и информация, предоставяни от всяка обществена или частна институция, организация или лице, като в рамките на своя бюджет и със сътрудничеството на съответните свои членове може да провежда независими изследвания в допълнение към изследователската работа, осъществявана от правителства, национални институции или други международни организации;

               в)
                     комисията се уверява, че информацията, получавана от тези институции, организации или лица, отговаря на установените научни стандарти по отношение на качеството и обективността.

               2.
                     Изпълнението на разпоредбите, предвидени по параграф 1 от настоящия член, включва:

               а)
                     събиране и анализиране на статистическа информация, свързана с текущото състояние и тенденциите при видовете по ICCAT в зоната на действие на Конвенцията;

               б)
                     проучване и оценка на информация относно мерките и методите за гарантиране запазването на риболовните ресурси от видовете по ICCAT в зоната на действие на Конвенцията най-малкото на равнища, които позволяват максимален устойчив улов и гарантират ефективна експлоатация на тези видове съобразно с този улов;

               в)
                     отправяне на препоръки до членовете на Комисията за провеждането на проучвания и изследвания; както и

               г)
                     публикуване и разпространяване по друг начин на доклади от констатации, както и на статистическа, биологична и друга научна информация във връзка с видовете по ICCAT в зоната на действие на Конвенцията.

               Член VI

               1.
                     В рамките на комисията се създава съвет, който включва председателя и заместник-председателя на комисията, както и представители на не по-малко от четири и не повече от осем договарящи се страни. Представените в съвета договарящи се страни се избират на всяко редовно заседание на комисията. Същевременно, ако някога броят на договарящите се страни надхвърли четиридесет, комисията може да избере допълнително още две договарящи се страни, които да имат свои представители в съвета. Договарящите се страни, граждани на които са председателят и заместник-председателят, не се избират за членове на съвета. В избора си за членове на съвета комисията се съобразява с географските интереси, интересите, свързани с риболова и с преработката на риба тон на отделните договарящи се страни, както и с равното право на договарящите се страни  да бъдат представени в Съвета.

               2.
                     Съветът осъществява функциите, които са му възложени от Конвенцията или са определени от комисията, и заседава най-малко веднъж в периода между две последователни редовни заседания на комисията. В периодите между заседанията на комисията съветът взема необходимите решения във връзка със задълженията на персонала и издава необходимите указания към изпълнителния секретар. Решенията на съвета се вземат съобразно правилата, определени от комисията.

               Член VII

               В изпълнение на целите на настоящата конвенция комисията може да създава подкомисии, разпределени на базата на отделните биологични видове, групи биологични видове или географски зони. В този случай всяка подкомисия:

               а)
                     отговаря за наблюденията на биологичния вид, групата биологични видове или географската зона, за които е компетентна, както и за събирането на научна и на друга информация, свързана с тях;

               б)
                     може да предлага на комисията, въз основа на извършените научни изследвания, препоръки за съвместни действия от страна на членовете на комисията; както и

               в)
                     може да дава препоръки на комисията за извършването на проучвания и изследвания, необходими за набавянето на информация за биологичния вид, групата биологични видове или географската зона, за които отговаря, както и за координацията на изследователските програми, осъществявани от членовете на комисията.

               Член VIII

               Комисията назначава изпълнителен секретар, който изпълнява разпорежданията на комисията.  В зависимост от определените от комисията правила и процедури изпълнителният секретар е упълномощен да избира и администрира работата на персонала на комисията. Изпълнителният секретар осъществява inter alia следните функции, които могат да му бъдат възложени от комисията:

               а)
                     координиране на изследователските програми, провеждани в съответствие с членове V и VII от настоящата конвенция;

               б)
                     подготвяне на проектите за бюджета, които се разглеждат от комисията;

               в)
                     разрешаване на разходването на средства съобразно предвидения бюджета на комисията;

               г)
                     водене на финансовите отчети за средствата на комисията;

               д)
                     осъществяване на сътрудничество с организациите по член XIII от настоящата конвенция;

               е)
                     подготвяне на събирането и анализирането на данните, необходими за постигане на целите на настоящата конвенция, по-специално данните, свързани с текущия и максималния устойчив улов на запасите от видовете по ICCAT; както и

               ж)
                     подготвяне за одобрение от комисията на научни, административни и други доклади на комисията и на нейните спомагателни органи.

               Член IX

               1.

               а)
                     Въз основа на научни доказателства комисията може да отправя препоръки с цел:

               i)
                     гарантиране на дългосрочното опазване и устойчивото използване на видовете по ICCAT в зоната на действие на Конвенцията чрез поддържането или възстановяването на концентрацията на запасите от тези видове най-малкото на нивата, позволяващи максимален устойчив улов;

               ii)
                     насърчаване, когато е необходимо, на опазването на други видове, които са зависими от или свързани с видовете по ICCAT, с оглед поддържането или възстановяването на популациите от тези видове над равнищата, при които тяхното възпроизводство може да бъде сериозно застрашено.

               Тези препоръки пораждат действие за членовете на комисията съобразно условията, определени в параграфи 2 и 3 от настоящия член.

               б)
                     Упоменатите по-горе препоръки се отправят:

               i)
                     по инициатива на комисията, ако не е съставена съответна подкомисия;

               ii)
                     по инициатива на комисията с одобрението на най-малко две трети от всички нейни членове, ако е била съставена съответна подкомисия, но тя не е одобрила предложение;

               iii)
                     по предложение, одобрено от съответната подкомисия; или

               iv)
                     по предложение, одобрено от съответните подкомисии, когато въпросната препоръка се отнася за повече от една географска зона, биологичен вид или група видове.

               2.
                     Всяка препоръка, направена съгласно параграф 1 от настоящия член, поражда действие за всички членове на комисията в срок от четири месеца след датата на нотификацията, с която комисията изпраща препоръката до своите членове, освен ако не е договорено друго от комисията в момента на приемането на препоръката и освен в случаите, предвидени в параграф 3 от настоящия член. При никакви обстоятелства обаче никоя препоръка не може да влезе в сила в рамките на по-малко от три месеца.

               3.

               а)
                     Когато някой от членовете на комисията — при отправена препоръка по параграф 1, буква б), точка i) или ii) по-горе, или някой член на комисията, който е също член на съответната подкомисия — при отправена препоръка по параграф 1, буква б), точка iii) или iv) по-горе, внесе пред комисията възражение срещу тази препоръка в рамките на периода, установен съгласно параграф 2 по-горе, препоръката не поражда действие за членовете на комисията, които са внесли възражението.

               б)
                     Ако са внесени възражения от мнозинството от членовете на комисията в рамките на срока, установен съгласно параграф 2 по-горе, препоръката не поражда действие за никой от членовете на комисията.

               в)
                     Член на комисията, който внася възражение съгласно буква а) по-горе, представя в писмена форма на Комисията, едновременно с внасянето на възражението си, причината за своето възражение, базирано на едно или няколко от следните основания:

               i)
                     препоръката е в противоречие с настоящата конвенция или други свързани разпоредби на международното право;

               ii)
                     препоръката необосновано дискриминира формално или фактически възразяващия член на комисията;

               iii)
                     членът на комисията не може практически да се съобрази с мярката, тъй като е приел различен подход към опазването и устойчивото управление или защото не разполага с технически възможности да изпълни препоръката; или

               iv)
                     има ограничения, наложени от съображения за сигурност, в резултат от които възразяващият член на комисията не е в състояние да приложи или да се съобрази с мярката.

               г)
                     Всеки член на комисията, който внася възражение по настоящия член, представя също така на комисията, доколкото е възможно, описание на всички алтернативни мерки за опазване и управление с поне същата ефективност, колкото мярката, срещу която възразява.

               4.
                     Всеки член на Комисията, който внася възражение срещу дадена препоръка, може по всяко време да го оттегли, като в този случай препоръката незабавно поражда действие за въпросния член на комисията, ако вече е започнала да действа, или поражда действие за този член на комисията в предвидения съгласно условията в настоящия член срок.

               5.
                     Изпълнителният секретар незабавно изпраща до всички членове на комисията подробностите за всяко възражение и обясненията към него, получени съгласно настоящия член, както и за всяко оттегляне на възражение, и уведомява всички членове на комисията кога дадена препоръка поражда действие.“

               Член 5

               Добавя се нов член Х към Конвенцията със следния текст:

               „Член X

               1.
                     Комисията полага всички усилия, за да се предотвратят спорове и страните по всеки спор се консултират помежду си с цел уреждането на споровете по настоящата конвенция по взаимно съгласие и възможно най-бързо.

               2.
                     Когато даден спор се отнася до въпрос от техническо естество, страните по спора могат съвместно да отнесат спора до експертна група, създадена ad hoc и съгласно процедурите, които трябва да бъдат приети от комисията. Експертната група провежда разговори със страните по спора и полага усилия за бързото му разрешаване без прибягване до задължителните процедури.

               3.
                     При възникване на спор между две или повече договарящи се страни относно тълкуването или прилагането на настоящата Конвенция, се полагат максимални усилия той да бъде решен по взаимно съгласие.

               4.
                     Всеки спор, който не може да бъде уреден чрез посочените в предходните параграфи средства, може да бъде отнесен, по съвместно искане на страните по спора, до окончателен и обвързващ за страните арбитраж с оглед на неговото уреждане. Преди съвместно да поискат арбитраж, страните по спора трябва да определят неговите очертания. Страните по спора могат да се договорят арбитражният съд да бъде съставен и проведен в съответствие с приложение 1 към настоящата Конвенция или в съответствие с други процедури, които страните по спора биха решили да приложат по взаимно съгласие. Всеки арбитражен съд взема своите решения в съответствие с настоящата Конвенция, международното право и приложимите стандарти за опазване на живите морски ресурси, признати от страните по спора.

               5.
                     Механизмите за уреждане на спорове, предвидени в настоящия член, се прилагат само за спорове, които се отнасят до всяко действие, факт, или ситуация, възникнали след датата на влизане в сила на настоящия член.

               6.
                     Никоя част от настоящия член не накърнява правото на страните по спора, като алтернатива на процедурите за уреждане на спорове, предвидени в настоящия член, да пристъпят към уреждане на спорове съгласно други договори или международни споразумения, по които те са страни, в съответствие с изискванията на въпросните договори или международни споразумения.“

               Член 6

               Членове IX, X и XI от Конвенцията се преномерират съответно като членове XI, XII и XIII и се изменят, както следва:

               „Член XI

               1.
                     Членовете на комисията се договарят да предприемат всички необходими действия за гарантиране изпълнението на настоящата конвенция. Всеки член на комисията представя пред комисията на всеки две години или по друго време, определено от комисията, отчет за своите действия за изпълнението на конвенцията.

               2.
                     Членовете на комисията се договарят:

               а)
                     да предоставят по искане на комисията всяка налична статистическа, биологична и друга научна информация, която е необходима на комисията за целите на настоящата конвенция;

               б)
                     когато официалните им агенции не са в състояние да набавят и предоставят подобна информация, да позволят на комисията да я набави на доброволна основа директно от дружества и отделни рибари, чрез членовете на комисията.

               3.
                     Членовете на Комисията се задължават да си сътрудничат с цел приемането на подходящи ефективни мерки за гарантиране на прилагането на разпоредбите на настоящата конвенция.

               4.
                     Договарящите се страни се задължават да въведат система за международно правоприлагане, която да се прилага в зоната на действие на конвенцията, освен в териториалните и други води, ако има такива, в които дадена държава има право по силата на международното право да упражнява юрисдикция в областта на рибарството.

               Член XII

               1.
                     Комисията приема бюджет за общите разходи на комисията за двугодишния период, следващ всяко редовно заседание.

               2.

               а)
                     Всеки член на комисията внася годишна вноска в бюджета на комисията, изчислена съгласно схема, предвидена във финансовите разпоредби, приети от комисията. При приемането на посочената схема комисията следва да взема предвид, наред с другото, фиксираната основна вноска на всеки член на комисията за неговото членство в комисията и в подкомисии, общото приблизително тегло на улова и нетното тегло на консервираните продукти от атлантическа риба тон и подобните ѝ видове, както и степента на икономическо развитие на членовете на комисията.

               б)
                     Схемата за годишните вноски във финансовите разпоредби се изготвя или изменя само със съгласието на всички членове на комисията, които присъстват и гласуват. Членовете на комисията ще бъдат съответно информирани деветдесет дни преди това.

               3.
                     Съветът разглежда втората половина на двугодишния бюджет на своето редовно заседание, което се провежда между две заседания на комисията, и въз основа на текущата и очакваната ситуация може да разреши преразпределение на сумите в бюджета на комисията за втората година в рамките на общия бюджет, одобрен от комисията.

               4.
                     Изпълнителният секретар на комисията съобщава на всеки член на комисията за годишната сума на неговата вноска. Вноските се внасят на 1 януари в годината, за която е определена вноската. Вноски, които не са изплатени преди 1 януари на следващата година, се считат за неплатени и просрочени.

               5.
                     Вноските в двугодишния бюджет се изплащат във валута според преценката на комисията.

               6.
                     На своето първо заседание комисията одобрява бюджет за останалата част от първата година, през която тя функционира, и бюджета за следващия двугодишен период. Тя незабавно изпраща на членовете на комисията копия от тези бюджети, заедно със съобщения за съответно изчислените вноски за първата година.

               7.
                     След това, в срок от най-малко шестдесет дни преди редовното заседание на комисията, което предхожда двугодишния бюджетен период, изпълнителният секретар представя на всеки член на комисията проект на двугодишен бюджет с проект на размера на вноските.

               8.
                     Комисията може временно да преустанови правото на глас на всеки член на комисията, чиито неизплатени вноски се равняват на или надхвърлят дължимата от него сума за двете предходни години.

               9.
                     Комисията създава фонд за работен капитал, който финансира работата на комисията преди получаването на всички годишни вноски и служи и за други цели по преценка на комисията. Комисията определя размера на фонда, изчислява необходимите за създаването му авансови вноски и приема правила за разходването на фонда.

               10.
                     Комисията осигурява годишен независим финансов одит на счетоводната документация на комисията. Докладите от тези одити се разглеждат и одобряват от комисията или от съвета — в годините, когато не се провежда редовно заседание на комисията.

               11.
                     За изпълнението на своята работа комисията може да получава и друго финансиране освен предвиденото в параграф 2 от настоящия член.

               Член XIII

               1.
                     Договарящите се страни се споразумяват да поддържат работни взаимоотношения между комисията и Организацията на ООН за прехрана и земеделие. За тази цел комисията започва преговори с Организацията на ООН за прехрана и земеделие с цел сключването на споразумение по силата на член XIII от акта за създаване на организацията. Това споразумение следва да предвижда inter alia договореност генералният директор на Организацията на ООН за прехрана и земеделие да определи представител на организацията, който да участва във всички заседания на комисията и нейните спомагателни органи, но без право на глас.

               2.
                     Членовете на комисията се споразумяват да се създадат условия за сътрудничество между комисията и други международни комисии за риболов и научни организации, които биха могли да допринесат за работата на комисията. Комисията има право да сключва споразумения с други подобни комисии и организации.

               3.
                     Комисията може да покани всяка съответна международна организация или правителство, което е член на Организацията на обединените нации, както и специализирана агенция на Организацията на обединените нации, които не членуват в комисията, да изпратят свои наблюдатели на заседанията на комисията и спомагателните ѝ органи.

               Член 7

               Член XII от Конвенцията се преномерира като член XIV.  Параграф 2 от този член се изменя, както следва:

               „2.
                     След изтичане на десетгодишния срок след датата на влизане в сила на настоящата конвенция, всяка договаряща се страна може да се оттегли от нея на 31 декември на която и да е година, включително по време на десетата година, като за целта уведоми писмено за оттеглянето си генералния директор на Организацията на ООН за прехрана и земеделие на или преди 31 декември на предходната година.“

               Член 8

               Член XIII от Конвенцията се преномерира като член XV.  Параграф 1 от този член се изменя, както следва:

               „1.

               а)
                     По инициатива на всяка договаряща се страна или на самата комисия, комисията може да предлага изменения на настоящата конвенция. Всяко такова предложение се изготвя с консенсус.

               б)
                     Генералният директор на Организацията на ООН за прехрана и земеделие изпраща заверено копие от текста на всяко предложено изменение на всички договарящи се страни.

               в)
                     Измененията, които не са свързани с поемането на нови задължения, влизат в сила за всички договарящи се страни на тридесетия ден след одобрението им от три четвърти от договарящите се страни.

               г)
                     Измененията, които са свързани с поемането на нови задължения, влизат в сила за всяка договаряща се страна, която е приела измененията, на деветдесетия ден след приемането им от три четвърти от договарящите се страни и след това — за всяка останала отделна договаряща се страна — след като тя самата ги е приела. Всяко изменение, което е било определено от една или повече от договарящите се страни като поставящо нови задължения, се счита за изменение, което е свързано с поемането на нови задължения, и влиза в сила по съответния ред.

               д)
                     Всяко правителство, което стане страна по настоящата конвенция, след като дадено изменение по нея е представено за одобрение съгласно разпоредбите на настоящия член, е задължено да прилага настоящата конвенция заедно с внесените изменения в нея, когато те влязат в сила.“

               Член 9

               Добавя се нов член XVI към Конвенцията със следния текст:

               „Член XVI

               Приложенията представляват неразделна част от настоящата конвенция и всяко позоваване на настоящата конвенция представлява позоваване и на нейните приложения.“

               Член 10

               Членове XIV, XV и XVI от Конвенцията се преномерират съответно като членове XVII, XVIII и XIX и се изменят, както следва:

               „Член XVII

               1.
                     Настоящата конвенция е открита за подписване от правителството на всяка държава, която е член на Организацията на обединените нации, както и на някоя от специализираните агенции на Организацията на обединените нации. Всяко правителство, което не подпише настоящата конвенция, може да се присъедини към нея по всяко време.

               2.
                     Настоящата конвенция подлежи на ратифициране или одобрение от страните, които са я подписали, съобразно изискванията на техните конституции. Инструментите за ратифициране, одобрение или присъединяване към Конвенцията се депозират пред генералния директор на Организацията на ООН за прехрана и земеделие.

               3.
                     Настоящата конвенция влиза в сила след депозиране на инструментите за ратифициране, одобрение или присъединяване към Конвенцията от седем правителства, като по отношение на всяко друго правителство, което по-късно депозира инструмент за ратифициране, одобрение или присъединяване, Конвенцията влиза в сила от датата на депозирането на тези документи.

               4.
                     Настоящата конвенция остава открита за подписване или присъединяване към нея на всички междуправителствени организации за икономическа интеграция, в които влизат държави, които са прехвърлили на тази организация компетенции по въпросите, уредени в настоящата конвенция, включително компетенциите да сключва договори във връзка с тези въпроси.

               5.
                     При депозиране на инструмента си за официално потвърждение или присъединяване всяка организация, посочена в параграф 4, става договаряща се страна и има същите права и задължения по отношение на настоящата Конвенция, както и останалите страни по нея. Позоваването на понятието „държава“ в член XI, параграф 4 и на понятието „правителство“ в преамбюла и в член XV, параграф 1 от текста на настоящата Конвенция се тълкува по този начин.

               6.
                     Когато организация, посочена в параграф 4, стане договаряща се страна по настоящата конвенция, държавите — членки на тази организация, и онези, които в бъдеще ще се присъединят към нея, престават да бъдат страни по Конвенцията; в този смисъл те изпращат писмена нотификация до генералния директор на Организацията на ООН за прехрана и земеделие.

               Член XVIII

               Генералният директор на Организацията на ООН за прехрана и земеделие информира всички правителства, посочени в член XVII, параграф 1, и всички организации, посочени в параграф 4 от същия член, за депозирането на инструменти за ратификация, одобрение, официално потвърждение или присъединяване, за влизането в сила на настоящата конвенция, за евентуални предложения за изменение, нотификации за одобрение на изменения, влизането в сила на изменения и нотификации за оттегляне от Конвенцията.

               Член XIX

               Оригиналът на настоящата конвенция се депозира пред генералния директор на Организацията на ООН за прехрана и земеделие, който изпраща заверени копия от нея на правителствата, посочени в член XVII, параграф 1, и на организациите, посочени в параграф 4 от същия член.“

               Член 11

               Добавят се две нови приложения към Конвенцията със следния текст:

               „ПРИЛОЖЕНИЕ 1

               ПРОЦЕДУРИ ЗА УРЕЖДАНЕ НА СПОРОВЕ

               1.
                     Арбитражният съд, посочен в член Х, параграф 4, следва да се състои, според случая, от трима арбитри, които могат да бъдат назначавани, както следва:

               а)
                     Една от страните по спора следва да съобщи името на единия от арбитрите на другата страна, която на свой ред и в срок от четиридесет дни след посоченото уведомление следва да съобщи името на втория арбитър. При спорове между повече от двама членове на комисията, страните с еднакъв интерес следва съвместно да посочат един арбитър. В срок от шестдесет дни след назначаването на втория арбитър страните по спора следва да назначат третия арбитър, който не е гражданин на нито една от страните — членки на комисията, и чиято националност е различна от тази на всеки от първите двама арбитри. Третият арбитър следва да председателства арбитражния съд;

               б)
                     Ако вторият арбитър не бъде посочен в определения срок или ако страните не са в състояние да се съгласят в определения срок за назначаването на третия арбитър, той може да бъде назначен, по искане на страните по спора, от председателя на комисията в срок от два месеца от датата на получаване на искането.

               2.
                     Арбитражният съд следва да взима решенията си с мнозинство от членовете си, които следва да не се въздържат от гласуване.

               3.
                     Решението на арбитражния съд е окончателно и обвързващо за страните по спора. Страните по спора следва да се съобразят с това решение незабавно. Арбитражният съд може да представи тълкуване на решението по искане на една от страните по спора.

               ПРИЛОЖЕНИЕ 2

               РИБОЛОВНИ СУБЕКТИ

               1.
                     След влизането в сила на измененията към настоящата Конвенция, приети на < дата на приемане >, единствено риболовен субект, постигнал до 10 юли 2013 г. статут на сътрудничеща страна в съответствие с процедурите, установени от комисията и отразени в Резолюция < XX-XX >, приета паралелно с настоящото приложение, може, посредством писмен инструмент, представен на изпълнителния секретар на комисията, да изрази своя твърд ангажимент да спазва условията на настоящата конвенция и да се съобразява с приеманите в съответствие с нея препоръки. Този ангажимент поражда действие тридесет дни след датата на получаване на инструмента. Всеки риболовен субект може да оттегли съгласието си с писмено уведомление, адресирано до изпълнителния секретар на комисията. Оттеглянето на съгласието поражда действие една година след датата на получаване на уведомлението, освен ако в уведомлението не се посочва по-късна дата.

               2.
                     В случай на каквито и да е по-нататъшни изменения на настоящата конвенция съгласно член XV, риболовният субект по параграф 1 може, чрез писмен инструмент, представен на изпълнителния секретар на комисията, да изрази своя твърд ангажимент да се придържа към условията на изменената конвенция и да се съобразява с приеманите в съответствие с нея препоръки. Този ангажимент поражда действие на датите, посочени в член XV, или на датата на получаване на писменото известие, посочено в настоящия параграф, в зависимост от това кое събитие настъпи по-късно.

               3.
                     Изпълнителният секретар уведомява договарящите се страни за получаването на ангажименти или известия. Той предоставя тези известия на разположение на договарящите се страни и препраща известия от договарящите се страни до риболовния субект, включително известия относно ратифицирането, одобряването или присъединяването към настоящата Конвенция и за влизането в сила на Конвенцията и нейните изменения. Изпълнителният секретар съхранява внимателно документите, които си разменя с риболовния субект.

               4.
                     Риболовният субект по параграф 1, който е изразил чрез представянето на писмения инструмент, посочен в параграфи 1 и 2, своя твърд ангажимент да спазва условията на настоящата Конвенция и да се съобразява с приеманите в съответствие с нея препоръки, може да участва в работата, включително във вземането на решения, на комисията, както и се ползва, mutatis mutandis, от правата и задълженията на членовете на комисията, определени в членове III, V, VII, IX, XI, XII и XIII от настоящата Конвенция.

               5.
                     Ако в даден спор участва риболовен субект по параграф 1, което е изразил своя ангажимент да спазва условията на настоящата Конвенция в съответствие с настоящото приложение, и спорът не може да бъде уреден по взаимно съгласие, той може да бъде отнесен, по взаимно съгласие на страните и в зависимост от случая, до експертна група, създадена ad hoc, или, след като бъдат положени усилия за очертаването на спора — до окончателен и обвързващ за страните арбитраж.

               6.
                     Разпоредбите на настоящото приложение относно участието на риболовния субект по параграф 1 са единствено за целите на настоящата Конвенция.

               7.
                     Всяка недоговаряща страна, правен субект или риболовен субект, който получи статут на сътрудничеща страна след 10 юли 2013 г., няма да се счита за риболовен субект за целите на настоящото приложение и следователно няма да се ползва от правата и задълженията на членовете на комисията, определени в членове III, V, VII, IX, XI, XII и XIII от настоящата Конвенция.“

               Член 12

               Оригиналът на настоящия протокол, чиито английска, френска и испанска езикови версии са еднакво автентични, се депозира пред генералния директор на Организацията на ООН за прехрана и земеделие.  Той ще бъде открит за подписване в <Палма де Майорка, Испания> на < XX > ноември, 2019 г. и след това — в Рим до <XX> ноември 2020 г. Договарящите се страни по Конвенцията, които не са подписали настоящия протокол, могат независимо от това да депозират по всяко време своите инструменти за одобряване, ратифициране или приемане. Генералният директор на Организацията на ООН за прехрана и земеделие изпраща заверени копия от настоящия протокол на всяка от договарящите се страни по Конвенцията.

               Член 13

               Настоящият протокол ще влезе в сила за всяка договаряща се страна по Конвенцията, която го приема, на деветдесетия ден след депозирането пред генералния директор на Организацията на ООН за прехрана и земеделие на документите за одобряване, ратифициране или приемане от страна на три четвърти от договарящите се страни по Конвенцията, а след това — за всяка останала договаряща се страна по Конвенцията — когато същата го одобри, ратифицира или приеме. Държавите, които стават договарящи се страни по Конвенцията, след като настоящият протокол бъде открит за подписване съгласно член 12 по-горе, се считат за приели настоящия протокол.

               Член 14

               След влизането в сила на настоящия протокол в договарящите се страни по Конвенцията, съставляващи тези три четвърти от страните, които са депозирали инструмент за одобряване, ратифициране или приемане при генералния директор на Организацията на ООН за прехрана и земеделие, се счита, че договарящите се страни по Конвенцията, които не са депозирали своите инструменти за одобряване, ратифициране или приемане, остават членове на комисията.  Комисията приема мерки с цел гарантиране на нормалното си функциониране, докато настоящият протокол влезе в сила за всички договарящи се страни по Конвенцията. Всяка договаряща се страна по Конвенцията, за която настоящият протокол все още не е влязъл в сила, може независимо от това да избере да прилага настоящите изменения временно и може да уведоми за това генералния директор на Организацията на ООН за прехрана и земеделие.

               Съставено в <Палма де Майорка, Испания> на <XX> ноември, 2019 г.


               ЕВРОПЕЙСКА КОМИСИЯ
            Брюксел, 27.11.2019
            COM(2019) 606 final
            2019/0268(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета за асоцииране в състав „Търговия“

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в Комитета за асоцииране ЕС—Молдова в състав „Търговия“ във връзка с предвиденото приемане на решение за актуализиране на приложение XV към Споразумението за асоцииране ЕС—Молдова.

               2.Контекст на предложението

               2.1.Споразумението за асоцииране

               Със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“), се създава задълбочена и всеобхватна зона за свободна търговия, с която се цели създаване на условия за задълбочени икономически и търговски отношения Това включва постепенното намаляване или премахване на митата върху стоки, които се търгуват между двете страни. Споразумението влезе изцяло в сила на 1 юли 2016 г.

               2.2.Комитет за асоцииране в състав „Търговия“

               Комитетът за асоцииране в състав „Търговия“ беше създаден по силата на член 438, параграф 4 от Споразумението и изпълнява задачите, които са му възложени съгласно дял V от споразумението, т.е. задачи в областта на търговията и свързаните с търговията въпроси. С Решение 3/2014 на Съвета за асоцииране ЕС—Република Молдова от 16 декември 2014 г. Съветът за асоцииране делегира на Комитета за асоцииране в състав „Търговия“ правомощието да актуализира или изменя приложенията към споразумението, които се отнасят до глави 1, 3, 5, 6 и 8 от дял V (Търговия и свързани с търговията въпроси) от споразумението.

               2.3.Предвиден акт на Комитета за асоцииране в състав „Търговия“

               В член 147 от споразумението се предвижда, че в рамките на Комитета за асоцииране в състав „Търговия“ страните разглеждат, на подобаваща реципрочна основа, възможностите да си предоставят взаимно допълнителни отстъпки с цел подобряване на либерализацията на търговията със селскостопански продукти, и по-конкретно с тези, за които се прилагат тарифни квоти (ТК). По-конкретно в член 147, параграф 5 се предвижда такъв преглед през третата година след влизането в сила на споразумението. Освен това в член 148, параграф 5 се предвижда възможността Комитетът за асоцииране в състав „Търговия“ да изменя по взаимно съгласие критичните нива на продуктите, за които се прилага механизмът за предотвратяване на заобикалянето на мерките (приложение XV-В).

               „Решение №.../... на Комитета за асоцииране ЕС—Република Молдова в състав „Търговия“ от... 20... за актуализиране на приложение XV към споразумението“ („предвиденият акт“) се очаква да бъде прието от Комитета за асоцииране в състав „Търговия“ чрез писмена процедура, както е предвидено в член 11 от приложение II към Решение № 1/2014 на Съвета за асоцииране ЕС—Република Молдова от 16 декември 2014 г., с което се приема неговият процедурен правилник, както и процедурният правилник на Комитета за асоцииране и на подкомитетите.

               Целта на предвидения акт е да се измени приложение XV към споразумението („Премахване на митата“) в съответствие с резултатите от преговорите между Европейската комисия и Република Молдова, започнали по искане на Република Молдова в рамките на горепосочения преглед.

               3.Позиция, която трябва да се заеме от името на Съюза

               Позицията, която трябва да се заеме от името на Съюза, има за цел да бъде изменено приложение XV към споразумението съобразно резултатите от преговорите между Европейската комисия и Република Молдова.

               Съгласно разпоредбите на член 147, параграф 4 и член 148, параграф 5 от споразумението резултатите от преговорите ще придобият официален характер чрез решение на Комитета за асоцииране ЕС—Молдова в състав „Търговия“. В съответствие с процедурата, предвидена в член 218, параграф 9 от Договора за функционирането на Европейския съюз (ДФЕС), Комисията ще представи предложение на Съвета, който да приеме решение за установяване на позицията, която трябва да се заеме от името на Европейския съюз в рамките на посочения по-горе комитет.

               В таблиците по-долу са обобщени предложените изменения:

               Таблица 1 — Изменения на приложение XV-А (тарифни квоти за износа на Молдова за ЕС)

                        Продукт (код по КН)

                        Настояща стойност (в тонове)

                        Нова стойност (в тонове)

                        Трапезно грозде, прясно (08061010)

                        10 000

                        20 000

                        Сливи, пресни (08094005)

                        10 000

                        15 000

                        Череши (с изключение на вишни), пресни (08092900)*

                        Няма

                        1 500

               *В приложение XV-Б в списъка на продуктите, за които за които се прилагат входни цени, се заличава редът с код по КН 2012 0809 29 00 и описанието на продукта „Череши (с изключение на вишни), пресни“.

               Таблица 2 — Изменения на приложение XV-В (критични нива на механизма за предотвратяване на заобикалянето на мерките за износа на Молдова за ЕС)

                        Категория продукти

                        Настояща стойност (в тонове)

                        Нова стойност (в тонове)

                        6. Пшеница, брашно и агломерати под формата на гранули

                        75 000

                        150 000

                        7. Ечемик, брашно и агломерати

                        70 000

                        100 000

                        8. Царевица, брашно и агломерати

                        130 000

                        250 000

                        10. Преработени житни растения

                        2 500

                        5 000

               Таблица 3 — Изменения на приложение ХV-Г (тарифни квоти за износа на ЕС за Молдова — постепенно въвеждане)

                        Тарифни квоти (категория продукти)

                        Настояща стойност

                        Нова стойност

                        ТК 1 (свинско месо)

                        4 000

                        5 500 (4 500/5 000/5 500)

                        ТК 2 (домашни птици)

                        4 000

                        6 000 (5 000/5 500/6 000)

                        ТК 3 (млечни продукти)

                        1 000

                        2 000 (1 500/2 000)

                        ТК 5 (захар)

                        5 400

                        9 000 (7 000/8 000/9 000)

               Настоящото споразумение следва да се разглежда в по-широкия контекст на заключенията на Европейския съвет от 20 юни 2019 г., с които Европейската комисия беше приканена да работи по набор от конкретни мерки в подкрепа на Република Молдова въз основа на устойчивото изпълнение на реформите в рамките на споразумението/ЗВЗСТ.

               На 19 юли 2019 г. и на 6 септември 2019 г. Комисията представи резултата от преговорите пред комитет „Търговска политика“.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Комитетът за асоцииране в състав „Търговия“ е орган, създаден със споразумението. Актът, който Комитетът за асоцииране в състав „Търговия“ има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с член 438, параграф 3 от споразумението. Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза.  Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Целта и съдържанието на предвидения акт са свързани с общата търговска политика. Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като актът на Комитета за асоцииране в състав „Търговия“ ще измени приложение XV към споразумението, е целесъобразно да бъде публикуван в Официален вестник на Европейския съюз след приемането му.

               2019/0268 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета за асоцииране в състав „Търговия“

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“), бе сключено от Съюза с Решение (ЕС) 2016/839 на Съвета от 23 май 2016 г.
                  2
                и влезе в сила на 1 юли 2016 г.

               (2)Съгласно член 438, параграф 3 от споразумението Комитетът за асоцииране в състав „Търговия“ може да приема решения в областите, в които Съветът за асоцииране му е делегирал правомощия. С Решение № 3/2014 от 16 декември 2014 г. Съветът за асоцииране делегира на Комитета за асоцииране в състав „Търговия“ своите правомощия да актуализира или изменя някои свързани с търговията приложения
                  3
               .

               (3)След проведени консултации в съответствие с член 147 от споразумението Република Молдова и Европейският съюз се споразумяха на реципрочна основа за увеличаване на обема на някои продукти, за които се прилагат годишни безмитни тарифни квоти.

               (4)Европейският съюз прие да увеличи обема на тарифните квоти (ТК) за стоки с произход от Република Молдова за трапезно грозде и сливи, както и да въведе нова тарифна квота за череши. Република Молдова прие да увеличи постепенно обема на тарифните квоти за стоки с произход от Европейския съюз за следните продукти, включени в списъка на отстъпките (Република Молдова): свинско месо (ТК 1), домашни птици (ТК 2), млечни продукти (ТК 3) и захар (ТК 5).

               (5)Република Молдова поиска от Европейския съюз да измени приложение XV-В, за да се увеличи обемът за пшеница (брашна и агломерати под формата на гранули), ечемик (брашно и агломерати под формата на гранули), царевица (брашно и агломерати под формата на гранули) и преработени житни растения, като по този начин бъде задействан механизмът за недопускане на заобикаляне, предвиден в член 148 от споразумението.

               (6)Комитетът за асоцииране в състав „Търговия“ трябва да приеме с писмена процедура решение за актуализиране на приложение XV към споразумението.

               (7)Целесъобразно е да се установи позицията, която трябва да се заеме от името на Съюза в рамките на Комитета за асоцииране в състав „Търговия“, тъй като решението за актуализиране на приложение XV към споразумението ще бъде обвързващо за Съюза,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Комитета за асоцииране в състав „Търговия“ във връзка с актуализирането на приложение XV, се основава на приложения към настоящото решение проект на решение на посочения комитет.

               Член 2

               След приемането на решението на Комитета за асоцииране в състав „Търговия“ Комисията го публикува в Официален вестник на Европейския съюз.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (2)

                        Решение (ЕС) 2016/839 на Съвета от 23 май 2016 г. относно сключването от името на Европейския съюз на Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (ОВ L 141, 28.5.2016 г., стр. 28).

                     (3)

                        ОВ L 110, 29.4.2015 г., стр. 40.

    ---documentbreak---

               ЕВРОПЕЙСКА КОМИСИЯ
            Брюксел, 27.11.2019
            COM(2019) 606 final
            ПРИЛОЖЕНИЕ
            към
            предложението за решение на Съвета
            относно позицията, която трябва да се заеме от името на Европейския съюз в рамките на Комитета за асоцииране в състав „Търговия“

               ПРИЛОЖЕНИЕ

               ПРОЕКТ

               НА РЕШЕНИЕ №.../... НА КОМИТЕТА ЗА АСОЦИИРАНЕ ЕС—МОЛДОВА В СЪСТАВ „ТЪРГОВИЯ“

               OT … 20... Г.

               за актуализиране на приложение XV към споразумението

               КОМИТЕТЪТ ЗА АСОЦИИРАНЕ В СЪСТАВ „ТЪРГОВИЯ“,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, подписано в Брюксел на 27 юни 2014 г., и по-специално член 147, параграфи 4 и 5, член 148, параграф 5 и член 438, параграф 3 от него,

               като има предвид, че:

               (1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („споразумението“), влезе в сила на 1 юли 2016 г.

               (2)След проведени консултации в съответствие с член 147 от споразумението Република Молдова и Европейският съюз се споразумяха на реципрочна основа за увеличаване на обема на някои продукти, за които се прилагат годишни безмитни тарифни квоти.

               (3)Европейският съюз прие да увеличи обема на тарифните квоти (ТК) за стоки с произход от Република Молдова за трапезно грозде и сливи, както и да въведе нова тарифна квота за череши. Република Молдова прие да увеличи постепенно обема на тарифните квоти за стоки с произход от Европейския съюз за следните продукти, включени в списъка на отстъпките (Република Молдова): свинско месо (ТК 1), домашни птици (ТК 2), млечни продукти (ТК 3) и захар (ТК 5).

               (4)След получено искане от Република Молдова в съответствие с член 148 от споразумението Европейският съюз прие да увеличи критичните нива за пшеница (брашна и агломерати под формата на гранули), ечемик (брашно и агломерати под формата на гранули), царевица (брашно и агломерати под формата на гранули) и преработени житни растения.

               (5)С Решение № 3/2014 от 16 декември 2014 г. Съветът за асоцииране делегира на Комитета за асоцииране в състав „Търговия“ своите правомощия да актуализира или изменя някои свързани с търговията приложения.

               РЕШИ:

               Член 1

               1.Приложение XV-А към споразумението се заменя с приложение 1 към настоящото решение.

               2.В приложение XV-Б в списъка на продуктите, за които за които се прилагат входни цени, се заличава редът с код по КН 2012 0809 29 00 и описанието на продукта „Череши (с изключение на вишни), пресни“.

               3.В приложение XV-В критичните нива за посочените по-долу категории продукти се изменят, както следва:

               а)За категория продукти 6. „Пшеница, брашно и агломерати под формата на гранули“ в колоната, озаглавена „Критично ниво (в тонове)“, стойността „75 000“ се заменя със стойността „150 000“;

               б)За категория продукти 7. „Ечемик, брашно и агломерати под формата на гранули“ в колоната, озаглавена „Критично ниво (в тонове)“, стойността „70 000“ се заменя със „100 000“;

               в)За категория продукти 8. „Царевица, брашно и агломерати под формата на гранули“ в колоната, озаглавена „Критично ниво (в тонове)“, стойността „130 000“ се заменя с „250 000“; и

               г)За категория продукти 10. „Преработени житни растения“ в колоната, озаглавена „Критично ниво (в тонове)“, стойността „2 500“ се заменя с „5 000“.

               4.В приложение ХV-Г „Списък на отстъпките (Република Молдова)“ четвъртата колона, озаглавена „Категория“, се изменя, както следва:

               а)В целия текст „ТК 1 (4 000 t)“ се заменя с „ТК 1 (4 500 t; за 2021 г.: 5 000 t; а считано от 2022 г.: 5 500 t)“;

               б)В целия текст „ТК 2 (4 000 t)“ се заменя с „ТК 2 (5 000 t; за 2021 г.: 5 500 t; а считано от 2022 г.: 6000 t)“;

               в)В целия текст „ТК 3 (1 000 t)“ се заменя с „ТК 3 (1 500 t; а считано от 2021 г.: 2 000 t)“;

               г)В целия текст „ТК 5 (5 400 t)“ се заменя с „ТК 5 (7 000 t; за 2021 г.: 8 000 t; а считано от 2022 г.: 9 000 t)“.

               Член 2

               Настоящото решение влиза в сила в деня на приемането му.

               Съставено в …, ….

                        За Комитета за асоцииране в състав „Търговия“

                        Председател

               Приложение 1

               АКТУАЛИЗИРАНЕ на приложение XV-А към споразумението за асоцииране

               Текстът на приложение XV-А се заменя със следния текст:

               Приложение XV-А

               продукти, за които се прилагат годишни безмитни тарифни квоти (СЪЮЗ)

                        Пореден номер

                        Код по КН

                        2012 г.

                        Описание на продукта

                        Обем (в тонове)

                        Митническа ставка

                        1

                        07020000

                        Домати, пресни или охладени

                        2 000

                        осв.

                        2

                        07032000

                        Чесън, пресен или охладен

                        220

                        осв.

                        3

                        08061010

                        Трапезно грозде, прясно

                        20 000

                        осв.

                        4

                        08081080

                        Ябълки, пресни (с изключение на предназначените за промишлени цели, в насипно състояние, в периода от 16 септември до 15 декември)

                        40 000

                        осв.

                        5

                        08092900

                        Череши (с изключение на вишни), пресни

                        1 500

                        осв.

                        6

                        08094005

                        Сливи, пресни

                        15 000

                        осв.

                        7

                        20096110

                        Сок от грозде, включително мъст, неферментирали, със стойност Брикс <= 30 при 20 °C, на цена > 18 EUR за 100 kg, със или без прибавка на захар или други подсладители (с изключение на тези с прибавка на алкохол)

                        500

                        осв.

                        Пореден номер

                        Код по КН

                        2012 г.

                        Описание на продукта

                        Обем (в тонове)

                        Митническа ставка

                        20096919

                        Сок от грозде, включително мъст, неферментирали, със стойност Брикс > 67 при 20 °C, на цена > 22 EUR за 100 kg, със или без прибавка на захар или други подсладители (с изключение на тези с прибавка на алкохол)

                        20096951

                        Концентриран сок от грозде, включително мъст, неферментирали, със стойност Брикс > 30, но <= 67 при 20 °C, на цена > 18 EUR за 100 kg, със или без прибавка на захар или други подсладители (с изключение на тези с прибавка на алкохол)

                        20096959

                        Концентриран сок от грозде, включително мъст, неферментирали, със стойност Брикс > 30, но <= 67 при 20 °C, на цена > 18 EUR за 100 kg, със или без прибавка на захар или други подсладители (с изключение на тези с прибавка на алкохол)